Diari Oficial de la Generalitat Valenciana


Sumari del DOGV 7431, del 26-12-2014 (2014/11618)

Informació pública del pla de participació pública de l'estudi de paisatge del pla general de Castelló de la Plana, amb obertura de termini per a formular-hi al·legacions i observacions i omplir l'enquesta sobre el paisatge.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7431

Data del DOGV
:   26-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/11256


Organisme emissor
:   Ajuntament de Castelló de la Plana

Tipus de document
:   Anunci

Informació pública del pla de participació pública de l'estudi de paisatge del pla general de Castelló de la Plana, amb obertura de termini per a formular-hi al·legacions i observacions i omplir l'enquesta sobre el paisatge.  
 [2014/11175]  
En el dia de hui, aquesta Alcaldia dictà el següent decret:  
L'Ajuntament de Castelló de la Plana ha iniciat els tràmits per a aprovar un nou pla general, la qual cosa exigeix, d'acord amb la normativa vigent, la redacció d'altres instruments que, dotats d'un contingut propi, alié a l'estrictament urbanístic, s'incorporen al planejament com a part integrant d'aquest.  
L'apartat 2 de l'article 6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, estableix que el paisatge orientarà la política territorial i urbanística, i l'apartat 4.a disposa que els estudis de paisatge analitzaran l'ordenació urbana i territorial i els processos que incideixen en el paisatge en els plans sotmesos a avaluació ambiental i territorial estratègica. En aquest sentit, l'article 46.1.c de la norma esmentada assenyala expressament que els plans generals estructurals seran objecte d'avaluació ambiental i territorial estratègica.  
A instàncies de l'Ajuntament, la UTE Estudio de Paisaje Castellón ha redactat i presentat un pla de participació publica de l'estudi de paisatge del pla general de Castelló de la Plana, que pretén afavorir i canalitzar la valoració dels paisatges del terme municipal d'institucions, col·lectius i la ciutadania en general, amb la finalitat que els seus resultats s'integren en l'estudi de paisatge que, al seu torn, orientarà l'ordenació urbanística. Del pla de participació pública forma part una enquesta de valoració de les unitats de paisatge i recursos paisatgístics.  
  
Per tot això, vistos els informes favorables emesos per l'arquitecte municipal i el tècnic d'administració general de la Secció de Desenvolupament Urbanístic, així com l'article 124.4.ñ de la Llei 7/1985, de 2 d'abril, reguladora de les bases del règim local, resolc:  
  
1. Exposar al públic durant el termini de 45 dies hàbils, a comptar des de la publicació del corresponent anunci en el Diari Oficial de la Comunitat Valenciana, el pla de participació pública per a definir els objectius de qualitat i la resta de consideracions que hauran de tindre's en compte per a elaborar l'estudi de paisatge del pla general de Castelló de la Plana.  
2. Publicar, així mateix, l'anunci en un periòdic de difusió local, en el tauler d'anuncis de l'Ajuntament i en la pàgina web municipal».  
  
Durant el termini anteriorment indicat, qualsevol persona interessada podrà formular-hi les seues al·legacions i observacions en matèria de paisatge, així com omplir l'enquesta. Amb aquesta finalitat, la consulta de la documentació del pla de participació pública podrà dur-se a terme en les dependències de la Secció de Desenvolupament Urbanístic de l'edifici Quatre Cantons (carrer Enmig, 82, 4a planta), en horari de 09.00 a 14.00 hores, així com en la pàgina web municipal, l'adreça de la qual és ?http://www.castello.es?.  
L'enquesta de valoració de les unitats de paisatge i recursos paisatgístics del terme municipal de Castelló de la Plana podrà ser omplida, a elecció de les persones interessades, a través de la referida pàgina web, o en format paper. En aquest últim cas, serà presentada en el registre d'aquest ajuntament. En el període d'exposició pública es realitzaran també dos sessions de treball, que s'anunciaran oportunament en la pàgina web municipal, i durant les quals l'equip tècnic redactor del pla de participació pública atendrà les consultes o aclariments que el públic interessat desitge plantejar-hi.  
  
Castelló de la Plana, 5 de desembre de 2014.- L'alcalde: Alfonso Bataller Vicent.